कागजी कार्रवाई – नाथुला मार्ग पर जाने के लिए कागजी कार्रवाई भी पूरी करनी पड़ती है। इसके लिए परमिट एक दिन पहले ही बनवाना पड़ता है। हालांकि इसकी कागजी कार्रवाई आपका टूर आपरेटर ही पूरा कर देता है। पर आपको अपनी चार फोटो, दो आईडी प्रूफ जमा करना पड़ता है। परमिट पुलिस विभाग और वन विभाग जारी करता है। गंगटोक शहर से बाहर निकलते ही परमिट की चेकिंग होती है। यहां पर हर यात्री को एक दस रुपये का स्वच्छता डोनेशन कूपन भी लेना पड़ता है। वहीं विदेशी नागरिकों को इस प्रतिबंधित क्षेत्र में जाने के लिए एफआरओ बनवाना पड़ता है।